ai4bharat/Pralekha huggingface dataset:
വിനോദസഞ്ചാര മന്ത്രാലയം
കേരളമുള്പ്പെടെ നാല് സംസ്ഥാനങ്ങളില് ക്രൂയിസ് ടെര്മിനലുകള് വികസിപ്പിക്കാന് 106 കോടി രൂപ അനുവദിച്ചു ; സ്വദേശ് ദര്ശന് പദ്ധതിക്ക് കീഴില് ഗിരിവര്ഗ്ഗ, ഗ്രാമീണ സര്ക്ക്യൂട്ടിന് 426 കോടി രൂപയുടെ പദ്ധതിക്ക് അംഗീകാരം : കേന്ദ്ര ടൂറിസം സഹമന്ത്രി അല്ഫോണ്സ് കണ്ണന്താനം
കൊച്ചിയുള്പ്പെടെ നാല് തുറമുഖങ്ങളില് ക്രൂയിസ് ടെര്മിനല് വികസിപ്പിക്കുന്നതിന് 106.39 കോടി രൂപയുടെ പദ്ധതികള്ക്ക് കേന്ദ്ര ഗവണ്മെന്റ് അംഗീകാരം നല്കിയതായി കേന്ദ്ര ടൂറിസം സഹമന്ത്രി  ശ്രീ. അല്ഫോണ്സ് കണ്ണന്താനം പറഞ്ഞു. 2017-18 ല് രാജ്യത്തെ ആറ് വന്കിട തുറമുഖങ്ങള് വഴി മൊത്തം 1,62,660 ക്രൂയിസ് യാത്രികര് ഇന്ത്യ സന്ദര്ശിച്ചതായി ലോക്സഭയില് രേഖാമൂലം നല്കിയ മറുപടിയില് അദ്ദേഹം അറിയിച്ചു.
സ്വദേശ് ദര്ശന് പദ്ധതിക്ക് കീഴില് ഗിരിവര്ഗ്ഗ ഗ്രാമീണ സര്ക്ക്യൂട്ടുകള് വികസിപ്പിക്കുന്നതിന് 426.02 കോടി രൂപ അനുവദിച്ചതായി മറ്റൊരു ചോദ്യത്തിന് ഉത്തരമായി കേന്ദ്ര സഹമന്ത്രി അറിയിച്ചു.
ഗുരുവായൂര് ഉള്പ്പെടെ 26 ക്ഷേത്ര നഗരങ്ങളിലെ അടിസ്ഥാന സൗകര്യങ്ങള് വികസിപ്പിക്കുന്നതിന് ദേശീയ ദൗത്യമായ പ്രസാദ് പദ്ധതിയിലൂടെ നടപടികള് കൈക്കൊള്ളുമെന്ന് ശ്രീ. കണ്ണന്താനം പറഞ്ഞു.
ഇന്ത്യയിലെയും, നേപ്പാളിലെയും വിനോദസഞ്ചാര വികസനത്തിന് പരസ്പര കൂടിയാലോചനകള്ക്കായി ഇന്ഡോ -നേപ്പാള് ടൂറിസം ഫോറം രൂപീകരിക്കും. പൊതുവായ ബ്രാന്റിംഗിലൂടെ രാമായണ, ബുദ്ധമത സര്ക്ക്യൂട്ടുകള് പരിപോഷിപ്പിക്കന് ഇന്ത്യയും, നേപ്പാളും തമ്മില് ധാരണയായതായും ഇത് സംബന്ധിച്ച ചോദ്യത്തിന് ഉത്തരമായി കേന്ദ്ര സഹമന്ത്രി ലോകസഭയെ രേഖാമൂലം അറിയിച്ചു.
(ND MRD – 621
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ജനസംഖ്യയിലെ ഏറ്റവും ദുർബലരും സാമ്പത്തികമായി പിന്നോക്കം നില്കുന്നവരുമായവർക്ക് ദേശീയ ഭക്ഷ്യ സുരക്ഷ നിയമത്തിന് കീഴിൽ റേഷൻ കാർഡുകൾ നൽകുന്നതിന് പ്രത്യേക യജ്ഞം ആരംഭിക്കാൻ എല്ലാ സംസ്ഥാനങ്ങൾക്കും/ കേന്ദ്ര ഭരണപ്രദേശങ്ങൾക്കും കേന്ദ്ര നിർദേശം
ന്യൂഡൽഹി, ജൂൺ 03, 2021
കോവിഡ് മഹാമാരി സാഹചര്യം കണക്കിലെടുക്കുമ്പോൾ, ജനസംഖ്യയിലെ ഏറ്റവും ദുർബലരും സാമ്പത്തികമായി പിന്നോക്കം നിൽക്കുന്നവരുമായ യോഗ്യരായ എല്ലാ വ്യക്തികൾക്കും ദേശീയ ഭക്ഷ്യസുരക്ഷാ നിയമപ്രകാരമുള്ള  ഗുണഫലങ്ങൾ ലഭിക്കുന്നു എന്ന് ഉറപ്പാക്കേണ്ടത് പ്രാധാന്യം അർഹിക്കുന്നു.
ഇത് പ്രകാരം, ഭക്ഷ്യ-പൊതുവിതരണ വകുപ്പ് 2021 ജൂൺ 2 ന് സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും, നഗരങ്ങളിലെയും ഗ്രാമപ്രദേശങ്ങളിലെയും ജനസംഖ്യയിലെ ഏറ്റവും ദുർബലരും സാമ്പത്തികമായി പിന്നോക്കം നില്കുന്നവരുമായ വിഭാഗങ്ങളിലേക്ക് എത്തിച്ചേരാനും അവരെ തിരിച്ചറിയാനും എൻഎഫ്എസ്എ റേഷൻ കാർഡുകൾ നൽകാനുമായി, അതത് എൻഎഫ്എസ്എ പരിധിയിൽ ലഭ്യമായ കവറേജ് ഉപയോഗിച്ചുകൊണ്ട് ഒരു പ്രത്യേക യജ്ഞം ആരംഭിക്കാൻ നിർദേശം നൽകി.
വഴിയോര കച്ചവടക്കാർ, സാധനങ്ങൾ കൊണ്ട് നടന്നു വിൽക്കുന്നവർ, ആക്രി പെറുക്കുന്നവർ, റിക്ഷ വലിക്കുന്നവർ എന്നിവർ ഉൾപ്പടെ സമൂഹത്തിലെ ദുർബലരും പിന്നോക്കാവസ്ഥയിലുമുള്ള ആളുകളിലേക്ക് എത്തിച്ചേരാനുള്ള നടപടികൾ സ്വീകരിക്കാൻ വകുപ്പ് സംസ്ഥാനങ്ങളോടും/കേന്ദ്രഭരണ പ്രദേശങ്ങളോടും ആവശ്യപ്പെട്ടിട്ടുണ്ട്. എൻഎഫ്എസ്എയ്ക്ക് കീഴിലുള്ള യോഗ്യരായ വ്യക്തികൾ/കുടുംബങ്ങൾ എന്നിവരെ തിരിച്ചറിയുന്നതിനും അവർക്ക് റേഷൻ കാർഡുകൾ വിതരണം ചെയ്യുന്നതിനുമുള്ള പ്രവർത്തന ഉത്തരവാദിത്തങ്ങൾ സംസ്ഥാനങ്ങൾക്കും/ കേന്ദ്രഭരണ പ്രദേശങ്ങൾക്കും മാത്രമായിരിക്കും.
അഡ്വൈസറിക്കായി ഇവിടെ ക്ലിക്കുചെയ്യുക:
https://static.pib.gov.in/WriteReadData/specificdocs/documents/2021/jun/doc20216301.pdf
RRTN/SKY
ഉപരാഷ്ട്രപതിയുടെ കാര്യാലയം
2024 പാരിസ് ഒളിമ്പിക്സിൽ ഇന്ത്യയുടെ മെഡൽ നേട്ടം ഇരട്ടി ആക്കാൻ ആഹ്വാനം ചെയ്ത് ഉപരാഷ്ട്രപതി
ന്യൂ ഡൽഹി, സെപ്റ്റംബർ 9, 2021
ടോക്കിയോ ഒളിമ്പിക്സിൽ നമ്മുടെ കായികതാരങ്ങൾ കാഴ്ചവെച്ച മികച്ച പ്രകടനത്തെ ഉപരാഷ്ട്രപതി ശ്രീ. എം. വെങ്കയ്യനായിഡു ഇന്ന് അഭിനന്ദിച്ചു. 2024 പാരീസ് ഒളിമ്പിക്സിൽ, നിലവിലെ മെഡൽ നേട്ടം ഇരട്ടി ആക്കണമെന്നും അദ്ദേഹം ആഹ്വാനം ചെയ്തു.
രാജ്യത്തെ വളർന്നുവരുന്ന കായികതാരങ്ങൾക്ക് ആവശ്യമായ പിന്തുണയ്ക്കുള്ള സംവിധാനം സജ്ജമാക്കാൻ സ്വകാര്യമേഖല അടക്കമുള്ളവരോട് അദ്ദേഹം അഭ്യർത്ഥിച്ചു
ചെന്നൈ രാജ്ഭവനിൽ നിന്നും എസ്. ആർ. എം. ഇൻസ്റ്റിറ്റ്യൂട്ട് ഓഫ് സയൻസ് ആൻഡ് ടെക്നോളജിയുടെ തിരിച്ചിറപ്പള്ളി ക്യാമ്പസ്, വിദൂരദൃശ്യ സാങ്കേതികവിദ്യയിലൂടെ ഉദ്ഘാടനം ചെയ്യുകയായിരുന്നു അദ്ദേഹം
ടോക്കിയോ ഒളിമ്പിക്സിലെയും പാരാലിംപിക്സിലെയും ഇന്ത്യൻ കായിക താരങ്ങളുടെ മികച്ച പ്രകടനം, രാജ്യത്തെ പൗരന്മാരുടെ ഹൃദയത്തെ അഭിമാനം കൊണ്ട് നിറച്ചതായി അദ്ദേഹം വിലയിരുത്തി.
19 മെഡലുകൾ രാജ്യത്തേക്ക്കൊണ്ടുവന്ന പാരാലിമ്പിക് താരങ്ങളുടെ ധൈര്യത്തെയും, ദുർഘട സന്ധികളെ തരണം ചെയ്യാനുള്ള അവരുടെ കഴിവിനെയും അഭിനന്ദിക്കവേ, താരങ്ങൾ കാഴ്ചവെച്ച മികച്ച പ്രകടനം ഭിന്നശേഷിയോട് ജനങ്ങൾക്കുള്ള കാഴ്ചപ്പാടുകളെ തിരുത്തി കുറിയ്ക്കുന്നതിനൊപ്പം, കായിക രംഗത്തെ ഒരു പ്രധാന ശക്തിയായി ഇന്ത്യ ഉയരുന്നതിന്റെ സ്വപ്നങ്ങൾക്ക് ജനങ്ങളുടെ ഉള്ളിൽ തിരിതെളിച്ചതായും അദ്ദേഹം അഭിപ്രായപ്പെട്ടു
രാജ്യത്ത് ഇനിയും നിരവധി അവനി ലേഖരമാരും, നീരജ് ചോപ്രമാരും ഉണ്ടെന്നും, അനുകൂലമായ സാഹചര്യങ്ങൾ സൃഷ്ടിക്കപ്പെട്ടാൽ അവരുടെ കഴിവുകൾ വിജയകരമായി വളർത്തിയെടുക്കാൻ ആകുമെന്നും അദ്ദേഹം ഓർമ്മപ്പെടുത്തി . ഈ മേഖലയിൽ മുൻകൈയെടുക്കാൻ രാജ്യത്തെ വിദ്യാഭ്യാസ സ്ഥാപനങ്ങളോട് ശ്രീ. നായിഡു അഭ്യർത്ഥിച്ചു
പരമ്പരാഗത ഇന്ത്യൻ കായിക ഇനങ്ങളായ കബഡി, ഖോഖോ എന്നിവയെ വീണ്ടെടുക്കാനും പ്രോത്സാഹിപ്പിക്കാനും രാജ്യത്തെ സർവ്വകലാശാലകൾ തയ്യാറാകണമെന്ന നിർദേശവും ഉപരാഷ്ട്രപതി മുന്നോട്ടുവെച്ചു
ഗുണമേന്മയുള്ള വിദ്യാഭ്യാസത്തിന്റെ പ്രാധാന്യം എടുത്തു പറയവേ, സർവ്വകലാശാലകളിൽ നിന്നും, കോളേജുകളിൽ നിന്നും പഠനം പൂർത്തിയാക്കി പുറത്തേക്കിറങ്ങുന്ന വിദ്യാർത്ഥികളിൽ തൊഴിലുകൾക്ക് അനുകൂലമായ കഴിവുകൾ വളർത്തേണ്ടത് ഉണ്ടെന്നും ഉപരാഷ്ട്രപതി ആവശ്യപ്പെട്ടു
വ്യവസായ മേഖലയ്ക്ക് ആവശ്യമായ നൈപുണ്യങ്ങൾക്ക് പ്രത്യേക പ്രാധാന്യം നൽകിക്കൊണ്ട്, ശക്തമായ ഒരു അക്കാദമിക -വ്യാവസായിക ബന്ധം വളർത്തേണ്ടതിന്റെ ആവശ്യകതയും ശ്രീ. നായിഡു ചൂണ്ടിക്കാട്ടി
അതിവേഗം മാറിക്കൊണ്ടിരിക്കുന്ന ലോകത്തിൽ വൈകാരികപരവും, സാമൂഹികപരവുമായ കഴിവുകൾക്ക് ഉള്ള ആവശ്യകത ചൂണ്ടിക്കാട്ടവേ, ജീവിതത്തെപ്പറ്റി ശുഭാപ്തിപരമായ ഒരു വീക്ഷണം വികസിപ്പിച്ചെടുക്കാനും,രാഷ്ട്ര നിർമ്മിതിക്കായുള്ള ശ്രമങ്ങളിൽ പരമാവധി സംഭാവന നൽകാനും അദ്ദേഹം വിദ്യാർത്ഥികളോട് ആവശ്യപ്പെട്ടു
IE/SKY
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 179.91 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 40,559 പേർ; ചികിത്സയിലുള്ളത് ആകെ രോഗബാധിതരുടെ 0.09%
കഴിഞ്ഞ 24 മണിക്കൂറിനിടെ 5,185 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,24,31,513 ആയി; രോഗമുക്തി നിരക്ക് 98.71%
കഴിഞ്ഞ 24 മണിക്കൂറിൽ 3,614 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.44%; പ്രതിവാര രോഗസ്ഥിരീകരണ നിരക്ക് 0.52%
ആകെ നടത്തിയത് 77.77 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 8,21,122 പരിശോധനകൾ
വാണിജ്യ വ്യവസായ മന്ത്രാലയം
ജെമ്മിൽ  വില്പനയ്ക്ക് വയ്ക്കുന്ന എല്ലാ ഉത്പന്നങ്ങളിലും, ഉത്പാദകരാഷ്ട്രം സംബന്ധിച്ച വിവരങ്ങൾ നിർബന്ധമാക്കി; നീക്കം "മെയ്ക്ക് ഇൻ ഇന്ത്യ", "ആത്മനിർഭർ ഭാരത്" മുന്നേറ്റങ്ങളെ പ്രോത്സാഹിപ്പിക്കുന്നത് ലക്ഷ്യമിട്ട്
(ന്യൂഡൽഹി, ജൂൺ 23, 2020
വാണിജ്യ-വ്യവസായ മന്ത്രാലയത്തിന് കീഴിലുള്ള പ്രത്യേക വില്പന സംവിധാനമായ 'GeM - ഗവണ്മെന്റ് e-മാർക്കറ്റ് പ്ളേയ്സ്' ൽ പുതിയതായി രജിസ്റ്റർ ചെയ്യുന്ന എല്ലാ ഉത്പന്നങ്ങളുടെയും, ഉത്പാദക രാഷ്ട്രമേതെന്ന് കച്ചവടക്കാർ വ്യക്തമാക്കണമെന്ന് നിർദേശം. ഈ സംവിധാനം ഏർപ്പെടുത്തുന്നതിന് മുൻപ് ഉത്പന്നങ്ങൾ രെജിസ്റ്റർ ചെയ്തിട്ടുള്ളവർക്ക്, തങ്ങളുടെ ഉത്പന്നങ്ങൾ സംബന്ധിച്ച വിവരങ്ങൾ പുതുക്കി നൽകുന്നതിനായി തുടർച്ചയായി നിർദേശം നൽകുന്നു. പുതിയ വിവരങ്ങൾ നല്കാൻ ശ്രദ്ധിച്ചില്ലെങ്കിൽ, ഉത്പന്നങ്ങൾ GeMൽ നിന്നും നീക്കം ചെയ്യുമെന്ന മുന്നറിയിപ്പും ഇതോടൊപ്പം നൽകുന്നു. "മെയ്ക്ക് ഇൻ ഇന്ത്യ", "ആത്മനിർഭർ ഭാരത്" മുന്നേറ്റങ്ങളെ പ്രോത്സാഹിപ്പിക്കുന്നത് ലക്ഷ്യമിട്ടാണ് ഈ സുപ്രധാന നീക്കം.
ഉത്പന്നങ്ങളിൽ എത്ര ശതമാനം തദ്ദേശീയ വസ്തുക്കൾ ഉണ്ടെന്നറിയാനുള്ള പ്രത്യേക സംവിധാനവും GeM ൽ ഏർപ്പെടുത്തിയിട്ടുണ്ട്. ഈ പുതിയ സൗകര്യത്തോടെ, വിപണിയിലെ എല്ലാ ഉത്പന്നങ്ങളും എവിടെ ഉത്പാദിപ്പിച്ചു, അതിൽ എത്ര ശതമാനം പ്രാദേശിക വസ്തുക്കൾ ഉപയോഗിച്ചു എന്ന വിവരങ്ങൾ ലഭ്യമാകും. കൂടാതെ,"മെയ്ക്ക് ഇൻ ഇന്ത്യ" ഫിൽറ്റർ സൗകര്യവും പോർട്ടലിൽ ഏർപ്പെടുത്തിയിട്ടുണ്ട്. കുറഞ്ഞത് 50 ശതമാനം എങ്കിലും പ്രാദേശിക വസ്തുക്കൾ കൊണ്ട് നിർമ്മിച്ച ഉത്പന്നങ്ങൾ തിരഞ്ഞെടുക്കാൻ ഉപഭോക്താക്കൾക്ക് ഇതിലൂടെ സാധിക്കും.
പ്രധാനമന്ത്രിയുടെ ഓഫീസ്
ജന്മവാര്ഷികത്തില് മുന് പ്രധാനമന്ത്രി ശ്രീ. രാജീവ് ഗാന്ധിക്ക് പ്രധാനമന്ത്രി ശ്രദ്ധാഞ്ജലി അര്പ്പിച്ചു
ജന്മവാര്ഷികത്തില് മുന് പ്രധാനമന്ത്രി ശ്രീ. രാജീവ് ഗാന്ധിക്ക് പ്രധാനമന്ത്രി ശ്രീ. നരേന്ദ്ര മോദി ശ്രദ്ധാഞ്ജലി അര്പ്പിച്ചു.
(പ്രധാനമന്ത്രി പറഞ്ഞു: 'അദ്ദേഹത്തിന്റെ ജന്മനാളില് മുന് പ്രധാനമന്ത്രി ശ്രീ. രാജീവ് ഗാന്ധിക്ക് ശ്രദ്ധാഞ്ജലികള്.'
രാജ്യരക്ഷാ മന്ത്രാലയം
ഇന്ത്യയ്ക്കും ലോകത്തിനുമായി ചിലവ് കുറഞ്ഞതും ഗുണമേന്മയുള്ളതുമായ ഉത്പന്നങ്ങൾ നിർമ്മിക്കുന്നതിൽ സ്വാശ്രയ ഭാരത മുന്നേറ്റം ശ്രദ്ധകേന്ദ്രീകരിക്കുന്നതായി ശ്രീ രാജ് നാഥ് സിംഗ്
ന്യൂഡൽഹി , ജൂൺ 08,2021
ഇന്ത്യ- സ്വീഡൻ പ്രതിരോധ വ്യവസായ സഹകരണവുമായി ബന്ധപ്പെട്ട വെബ്ബിനാർ 2021 ജൂൺ എട്ടിന് നടന്നു . രാജ്യരക്ഷാ മന്ത്രാലയത്തിലെ പ്രതിരോധ ഉത്പാദന വകുപ്പിന് കീഴിൽ, സൊസൈറ്റി ഓഫ് ഇന്ത്യൻ ഡിഫൻസ് മാനുഫാക്ചറേസ് , സ്വീഡിഷ് സെക്യൂരിറ്റി ആൻഡ് ഡിഫൻസ് ഇൻഡസ്ട്രി  എന്നിവയുടെ സഹകരണത്തോടെയാണ് പരിപാടി സംഘടിപ്പിച്ചത്.
രാജ്യരക്ഷാ മന്ത്രി ശ്രീ രാജ് നാഥ് സിംഗ് മുഖ്യാതിഥിയായും, സ്വീഡിഷ് പ്രതിരോധമന്ത്രി പീറ്റർ ഹോൾക്വിസ്റ്റ് വിശിഷ്ട അതിഥിയായും വെബ്ബീനാറിൽ പങ്കെടുത്തു
സ്വാശ്രയ ഭാരത മുന്നേറ്റത്തിലൂടെ ലക്ഷ്യമിടുന്നത്, ഇന്ത്യയിൽ ഉത്പാദിപ്പിക്കുക , ലോകത്തിനായി ഉത്പാദിപ്പിക്കുക  എന്നതാണെന്ന് തന്റെ ഉദ്ഘാടനപ്രസംഗത്തിൽ ശ്രീ രാജ് നാഥ് സിംഗ് വ്യക്തമാക്കി. ഇന്ത്യയുടെ സാമ്പത്തിക വളർച്ചയിൽ, വലിയ പങ്കു വഹിക്കാൻ പ്രതിരോധ മേഖലയെ പ്രാപ്തമാക്കാനും ഈ പ്രചാരണം ലക്ഷ്യമിടുന്നതായി അദ്ദേഹം അറിയിച്ചു. ഇന്ത്യയ്ക്കും ലോകത്തിനും ആയി ചിലവ് കുറഞ്ഞതും ഗുണമേന്മയുള്ളതുമായ ഉൽപ്പന്നങ്ങൾ നിർമിക്കാനും ഇതിന്റെ ഭാഗമായി പ്രത്യേക ശ്രദ്ധ നൽകുന്നു
ഇന്ത്യ -സ്വീഡൻ പങ്കാളിത്തത്തിൽ ഇനിയുമേറെ സാധ്യതകൾ ശേഷിക്കുന്നതായി അഭിപ്രായപ്പെടുന്നതിനിടെ വിവിധ തലങ്ങളിൽ ഇന്ത്യൻ പ്രതിരോധ വ്യവസായ മേഖലയ്ക്കുള്ള ശക്തമായ കഴിവുകൾ ശ്രീ . രാജ് നാഥ് സിംഗ് എടുത്തുപറഞ്ഞു. പൊതു താല്പര്യമുള്ള മേഖലകളിൽ സഹകരണാടിസ്ഥാനത്തിൽ വികസന- ഉത്പാദന പ്രവർത്തനങ്ങൾക്കായി സ്വീഡിഷ് സംരംഭങ്ങളുമായി ഒന്ന് ചേർന്ന് പ്രവർത്തിക്കാൻ ഇന്ത്യൻ പ്രതിരോധ വ്യവസായ മേഖലയ്ക്കുള്ള താൽപര്യവും അദ്ദേഹം അറിയിച്ചു
ഉഭയകക്ഷിപരമായ പ്രതിരോധ വികസന ബന്ധങ്ങൾ പ്രോത്സാഹിപ്പിക്കുന്നത് ലക്ഷ്യമിട്ടുള്ള ഒരു ധാരണാപത്രവും SIDM ഉം SOFF ഉം ചടങ്ങിൽ ഒപ്പുവച്ചു. പരസ്പര താല്പര്യമുള്ള ലക്ഷ്യങ്ങൾ മുന്നോട്ടു കൊണ്ടുപോകുന്നതിനായി ഒരു പ്രത്യേക സംയുക്ത പ്രവർത്തന സംഘത്തിന് ഇതിന്റെ ഭാഗമായി രൂപം നൽകും.
.
SIDM മെമ്പേഴ്സ് ഡയറക്ടറി 2020- 21- ഇന്ത്യൻ പ്രതിരോധ - വ്യോമ നിർമാണ മേഖലയുടെ 360 ഡിഗ്രി സമഗ്ര അവലോകനത്തിന്റെ' ഒന്നാം പതിപ്പും ശ്രീ രാജ് നാഥ് സിംഗ് പുറത്തിറക്കി
.
പ്രതിരോധ വ്യോമ നിർമ്മാണമേഖലയിലെ 437 സംരംഭങ്ങളുടെ സാധ്യതകൾ ഡയറക്ടറിയിൽ ലഭ്യമാക്കിയിട്ടുണ്ട്. ഇന്ത്യൻ വ്യവസായ മേഖലയെ സംബന്ധിച്ച കൂടുതൽ വിവരങ്ങൾ എളുപ്പത്തിൽ ലഭ്യമാക്കാനും, ആഗോള പ്രതിരോധ സമൂഹത്തിന് ഇത് സംബന്ധിച്ച വിവരങ്ങൾ ഒരിടത്തുതന്നെ ലഭ്യമാക്കാനും ഇത് വഴിയൊരുക്കുന്നു.
തദ്ദേശീയ സംരംഭകരിൽ നിന്നും ലഭ്യമാക്കേണ്ട ഉൽപ്പന്നങ്ങൾ ഉൾപ്പെടുന്ന പട്ടികയിലെ ഏറ്റവും പുതിയ 108 സാമഗ്രികൾ സംബന്ധിച്ച വിവരങ്ങളും ഡയറക്ടറിയിൽ ഉൾപ്പെടുത്തിയിട്ടുണ്ട്
നയതന്ത്ര പ്രതിനിധികൾ, ഇരുരാജ്യങ്ങളുടെ പ്രതിരോധ മന്ത്രാലയങ്ങളിലെയും പ്രതിരോധ വ്യവസായ സംരംഭങ്ങളിലെയും മുതിർന്ന ഉദ്യോഗസ്ഥർ,പ്രതിനിധികൾ, SIDM&SOFF ഉദ്യോഗസ്ഥർ തുടങ്ങിയവരും വെബ്ബിനാറിൽ പങ്കെടുത്തു
IE/SKY
(Visitor Counter : 178
ആരോഗ്യ, കുടുംബക്ഷേമ മന്ത്രാലയം
അഭൂതപൂര്വമായ നേട്ടത്തില് ഇന്ത്യ; രോഗബാധിതരുടെ എണ്ണം ഇരട്ടിക്കുന്നത് ഏകദേശം 73 ദിവസം കൂടുമ്പോള്
ചികിത്സയിലുള്ളവരുടെ നിരക്കു കുറയുന്നു; നിലവില് ചികിത്സയിലുള്ളത് ആകെ രോഗബാധിതരുടെ 11%
രോഗമുക്തി വര്ധിക്കുകയും സ്ഥിരീകരണ നിരക്കു കുറയുകയും ചെയ്തതോടെ രാജ്യത്ത് കോവിഡ് രോഗബാധിതരുടെ എണ്ണം ഇരട്ടിക്കാനെടുക്കുന്ന സമയം വര്ധിക്കുന്നു. ഏകദേശം 73 ദിവസം  കൂടുമ്പോഴാണ് രോഗബാധിതരുടെ എണ്ണം ഇരട്ടിക്കുന്നത്.
ആഗസ്റ്റ് മധ്യത്തില് 25.5 ദിവസമായിരുന്നു രോഗികളുടെ എണ്ണം ഇരട്ടിക്കാന് എടുത്തിരുന്നത്. സമഗ്രപരിശോധന, ഫലപ്രദമായ ചികിത്സാസംവിധാനങ്ങള് തുടങ്ങി കേന്ദ്ര-സംസ്ഥാന ഗവണ്മെന്റുകളുടെ കൂട്ടായ പ്രവര്ത്തനങ്ങളുടെ പ്രവര്ത്തനത്തിന്റെ ഭാഗമായാണ് ഈ നേട്ടം.
കഴിഞ്ഞ 24 മണിക്കൂറിനിടെ 81,514 പേരാണ് രാജ്യത്ത് കോവിഡ് രോഗമുക്തരായത്. ഇതോടെ ആകെ രോഗമുക്തരുടെ എണ്ണം 64 ലക്ഷത്തോട് അടുക്കുന്നു . ദേശീയ രോഗമുക്തി നിരക്ക് 87.36 ശതമാനമായി.
പുതുതായി രോഗമുക്തരായവരില് 79 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. മഹാരാഷ്ട്രയിലാണ് 19,000-ത്തിലധികം പേര്. കര്ണാടകത്തില് 8,000 ത്തിലധികം പേരും രോഗമുക്തരായി.
രാജ്യത്തെ ആകെ രോഗബാധിതരുടെ 11.12 ശതമാനമായ 8,12,390 പേരാണ് ഇപ്പോള് ചികിത്സയിലുള്ളത്. ഒരാഴ്ചയായി ചികിത്സയിലുള്ളത് 9 ലക്ഷത്തില് താഴെപ്പേരാണ്.
കഴിഞ്ഞ 24 മണിക്കൂറിനിടെ 67,708 പേര്ക്കാണ് രാജ്യത്ത് പുതുതായി രോഗം സ്ഥിരീകരിച്ചത്. സ്ഥിരീകരിച്ച പുതിയ കേസുകളില് 77 ശതമാനവും 10 സംസ്ഥാനങ്ങളില്/കേന്ദ്രഭരണപ്രദേശങ്ങളില് നിന്നാണ്. പതിനായിരത്തിലധികം രോഗികളുമായി മഹാരാഷ്ട്രയാണ് മുന്നില്. കര്ണാടകത്തില് 9,000 പുതിയ രോഗികളുണ്ട്.
കഴിഞ്ഞ 24 മണിക്കൂറിനിടെ രാജ്യത്ത് 680 കോവിഡ് മരണങ്ങള് രേഖപ്പെടുത്തി. കഴിഞ്ഞ 12 ദിവസമായി രാജ്യത്തെ പ്രതിദിന മരണസംഖ്യ 1ആയിരത്തിനു താഴെയാണ്. ഇതില് 80 ശതമാനവും പത്ത് സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്.
ഇതില് 23 ശതമാനവും മഹാരാഷ്ട്രയിലാണ് .
രാജ്യരക്ഷാ മന്ത്രാലയം
നാവികസേന ഉദ്യോഗസ്ഥർക്കുള്ള അവാർഡ് ദാന ചടങ്ങ്
, ആറ് വിശിഷ്ടസേവാമെഡലുകൾ എന്നിങ്ങനെ എട്ട് പുരസ്കാരങ്ങൾ വിതരണം ചെയ്തു. നാവികസേനയിലെ മുതിർന്ന ഉദ്യോഗസ്ഥർ, അവാർഡ് ജേതാക്കളുടെ പങ്കാളികള് എന്നിങ്ങനെ ഏതാനും പേർ മാത്രമാണ് ചടങ്ങിൽ പങ്കെടുത്തത്.
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 08.12.2020
ഇതുവരെ:
കോവിഡ് 19: പ്രതിദിന രോഗബാധിതര് 5 മാസത്തിനിടെ ഏറ്റവും കുറഞ്ഞ നിലയില്
കഴിഞ്ഞ 24 മണിക്കൂറിനിടെ 26,567 പേര്ക്ക് രോഗം സ്ഥിരീകരിച്ചപ്പോള് 39,045 പേര്
കോവിഡ് മുക്തരായി
നിലവില് ചികിത്സയിലുള്ളത്  ആകെ രോഗബാധിതരുടെ 4 ശതമാനത്തില് താഴെ
മരണസംഖ്യ കുറയുന്നു; പ്രതിദിനമരണം 400ല് താഴെ
രോഗമുക്തി നിരക്ക് ഇന്ന് 94.59 ശതമാനമായി
കോവിഡ് വാക്സീനുകളുടെ വികസനത്തില് ഇന്ത്യ മുന്നിരയില്: ഡോ. ഹര്ഷ് വര്ദ്ധന്
#Unite2FightCorona
#IndiaFightsCorona
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
കോവിഡ് 19: പ്രതിദിന രോഗബാധിതര് 5 മാസത്തിനിടെ ഏറ്റവും കുറഞ്ഞ നിലയില്: കോവിഡിനെതിരായ പോരാട്ടത്തില് ഇന്ത്യ സുപ്രധാന നാഴികക്കല്ല് പിന്നിട്ടു. അവസാന 24 മണിക്കൂറിലെ പുതിയ രോഗബാധിതരുടെ എണ്ണം 5 മാസത്തിനുശേഷം ആദ്യമായി 27,000 ത്തില് താഴെയായി . 2020 ജൂലൈ 10ന് 26,506 പേര്ക്കാണു രോഗബാധ സ്ഥിരീകരിച്ചത്. രാജ്യത്ത് ചികിത്സയിലുള്ളത് ആകെ രോഗബാധിതരുടെ 4 ശതമാനത്തില് താഴെപ്പേരാണ് . ചികിത്സയിലുള്ളവരുടെ എണ്ണം 3.83 ലക്ഷമായി  കുറഞ്ഞു.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1679019
കോവിഡ് വാക്സീനുകളുടെ വികസനത്തില് ഇന്ത്യ മുന്നിരയില്: ഡോ. ഹര്ഷ് വര്ദ്ധന്
വിശദാംശങ്ങള്ക്ക്: https://pib.gov.in/PressReleasePage.aspx?PRID=1678862
ഇന്ത്യ മൊബൈൽ കോൺഗ്രസ് 2020 നെ പ്രധാനമന്ത്രി അഭിസംബോധന ചെയ്തു: വിർച്വൽ ഇന്ത്യ മൊബൈൽ കോൺഗ്രസ് 2020 നെ പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിങ് വഴി അഭിസംബോധന ചെയ്തു. 'സമർത്ഥവും, സുരക്ഷിതവും, സുസ്ഥിരവുമായ നൂതനാശയങ്ങൾ ഉൾ ചേർക്കൽ' എന്നതാണ് ഇന്ത്യ മൊബൈൽ കോൺഗ്രസിന്റെ
പ്രമേയം.
വിശദാംശങ്ങള്ക്ക്: https://pib.gov.in/PressReleasePage.aspx?PRID=1679018
ഇന്ത്യ മൊബൈൽ കോൺഗ്രസ് 2020 നെ അഭിസംബോധന ചെയ്തു പ്രധാനമന്ത്രി നടത്തിയ പ്രസംഗത്തിന്റെ പൂര്ണ്ണ രൂപം
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1678981
ഇന്വെസ്റ്റ് ഇന്ത്യയെ പ്രധാനമന്ത്രി അഭിനന്ദിച്ചു
വിശദാംശങ്ങള്ക്ക്: https://pib.gov.in/PressReleasePage.aspx?PRID=1678981
2020ലെ ഇന്വെസ്റ്റ്മെന്റ് പ്രമോഷന് പുരസ്ക്കാര ജേതാക്കളായി ഇന്വെസ്റ്റ് ഇന്ത്യയെ ഐക്യരാഷ്ട്ര സഭ പ്രഖ്യാപിച്ചു
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1678902
പ്രധാനമന്ത്രിയും ഖത്തര് അമീര് ഷെയ്ഖ് തമീം ബിന് ഹമദ് അല്-താനിയും തമ്മിലുള്ള ടെലിഫോണ് സംഭാഷണം
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1679047
പ്രധാനമന്ത്രിയും ഫ്രഞ്ച് പ്രസിഡന്റ് ഇമ്മാനുവല് മക്രോണും തമ്മിലുള്ള ടെലിഫോണ് സംഭാഷണം
വിശദാംശങ്ങള്ക്ക്: https://pib.gov.in/PressReleasePage.aspx?PRID=1678960
ഉപരാഷ്ട്രപതിയുടെ ഇടപെടലിനെ തുടര്ന്ന് കേന്ദ്രം എലൂരുവിലേക്ക് അടിയന്തിരമായി വൈദ്യശാസ്ത്ര വിദഗ്ധരെ അയക്കുന്നു
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1678860
പ്രധാനമന്ത്രിയുടെ ഓഫീസ്
കോവിഡ് കൈകാര്യം ചെയ്യുന്നതിൽ സൈന്യത്തിന്റെ തയ്യാറെടുപ്പുകളും സംരംഭങ്ങളും പ്രധാനമന്ത്രി അവലോകനം ചെയ്തു
കരസേനാ മേധാവി ജനറൽ എം എം നരവനെ ഇന്ന് പ്രധാനമന്ത്രി നരേന്ദ്ര മോദിയെ സന്ദർശിച്ചു.
കോവിഡ് കൈകാര്യം ചെയ്യുന്നതിൽ സഹായിക്കാൻ സൈന്യം സ്വീകരിക്കുന്ന വിവിധ സംരംഭങ്ങളെക്കുറിച്ച് അവർ ചർച്ച ചെയ്തു.
കരസേനയിലെ മെഡിക്കൽ സ്റ്റാഫുകളെ വിവിധ സംസ്ഥാന ഗവണ്മെന്റുകൾക്കു ലഭ്യമാക്കുന്നതായി ജനറൽ എം എം നരവാനെ പ്രധാനമന്ത്രിയെ അറിയിച്ചു. രാജ്യത്തിന്റെ വിവിധ ഭാഗങ്ങളിൽ സൈന്യം താൽക്കാലിക ആശുപത്രികൾ ആരംഭിക്കുന്നുണ്ടെന്നും അദ്ദേഹം പ്രധാനമന്ത്രിയെ ധരിപ്പിച്ചു.
സാധ്യമായ ഇടങ്ങളിലെല്ലാം സൈന്യം സിവിലൻമാർക്കായി ആശുപത്രികൾ തുറക്കുന്നുണ്ടെന്ന് ജനറൽ എം എം നരവാനെ പ്രധാനമന്ത്രിയെ അറിയിച്ചു. ജനങ്ങൾക്ക് തങ്ങളുടെ സമീപമുള്ള സൈനിക ആശുപത്രികളെ സമീപിക്കാമെന്നും അദ്ദേഹം കൂട്ടിച്ചേർത്തു.
ഇറക്കുമതി ചെയ്ത ഓക്സിജൻ ടാങ്കറുകൾക്കും മറ്റ് വാഹനങ്ങൾ കൈകാര്യം ചെയ്യുന്നതിനും പ്രത്യേക കഴിവുകൾ ആവശ്യമുള്ള വാഹനങ്ങൾക്കും സൈന്യം മനുഷ്യശക്തി നൽകി സഹായിക്കുന്നുണ്ടെന്ന് ജനറൽ എം എം നരവാനെ പ്രധാനമന്ത്രിയെ അറിയിച്ചു.
(
പ്രധാനമന്ത്രിയുടെ ഓഫീസ്
താനെയെയും ദിവയെയും ബന്ധിപ്പിക്കുന്ന റെയിൽവേ ലൈനുകൾ പ്രധാനമന്ത്രി രാജ്യത്തിന് സമർപ്പിക്കും
മുംബൈ സബർബൻ റെയിൽവേയുടെ രണ്ട് സബർബൻ ട്രെയിനുകളും പ്രധാനമന്ത്രി ഫ്ലാഗ് ഓഫ് ചെയ്യും
ഏകദേശം 620 കോടി രൂപ ചെലവിൽ നിർമ്മിച്ച ഈ അധിക റെയിൽപ്പാതകൾ ദീർഘദൂര ട്രെയിനുകളുടെ ഗതാഗതത്തിനും സബർബൻ ട്രെയിനുകളുടെ ഗതാഗതത്തിനുമുള്ള തടസ്സം ഗണ്യമായി ഇല്ലാതാക്കും.
36 പുതിയ സബർബൻ ട്രെയിനുകൾ ഓടിക്കാനും ഈ ട്രാക്കുകൾ സഹായിക്കും
താനെയെയും ദിവയെയും ബന്ധിപ്പിക്കുന്ന രണ്ട് അധിക റെയിൽവേ ലൈനുകൾ 2022 ഫെബ്രുവരി 18 ന് വൈകുന്നേരം 4:30 ന് വീഡിയോ കോൺഫറൻസിംഗിലൂടെ പ്രധാനമന്ത്രി ശ്രീ നരേന്ദ്ര മോദി രാജ്യത്തിന് സമർപ്പിക്കും. മുംബൈ സബർബൻ റെയിൽവേയുടെ രണ്ട് സബർബൻ ട്രെയിനുകളും അദ്ദേഹം ഫ്ലാഗ് ഓഫ് ചെയ്യും, തുടർന്ന് അദ്ദേഹം ചടങ്ങിനെ അഭിസംബോധനയും ചെയ്യും.
സെൻട്രൽ റെയിൽവേയുടെ പ്രധാന ജംഗ്ഷനാണ് കല്യാൺ. രാജ്യത്തിന്റെ വടക്ക് ഭാഗത്തുനിന്നും തെക്ക് ഭാഗത്തുനിന്നും വരുന്ന ഗതാഗതം കല്യാണിൽ ലയിച്ച് സി എസ്സ് എം ടി  ലേക്ക് നീങ്ങുന്നു. കല്യാണിനും സിഎസ്ടിഎമ്മിനും ഇടയിലുള്ള നാല് ട്രാക്കുകളിൽ രണ്ട് ട്രാക്കുകൾ സ്ലോ ലോക്കൽ ട്രെയിനുകൾക്കും രണ്ട് ട്രാക്കുകൾ ഫാസ്റ്റ് ലോക്കൽ, മെയിൽ എക്സ്പ്രസ്, ഗുഡ്സ് ട്രെയിനുകൾക്കും ഉപയോഗിച്ചു. സബർബൻ, ദീർഘദൂര ട്രെയിനുകളെ വേർതിരിക്കുന്നതിനാണ് , രണ്ട് അധിക ട്രാക്കുകൾ ആസൂത്രണം ചെയ്തത്.
താനെയെയും ദിവയെയും ബന്ധിപ്പിക്കുന്ന രണ്ട് അധിക റെയിൽവേ ലൈനുകൾ ഏകദേശം 620 കോടി രൂപ ചെലവിലാണ് നിർമ്മിച്ചിട്ടുള്ളത് . കൂടാതെ 1.4 കിലോമീറ്റർ നീളമുള്ള റെയിൽ മേൽപ്പാലം, 3 വലിയ പാലങ്ങൾ, 21 ചെറിയ പാലങ്ങൾ എന്നിവ ഉൾക്കൊള്ളുന്നു. ഈ ലൈനുകൾ മുംബൈയിലെ സബർബൻ ട്രെയിനിന്റെ ട്രാഫിക്കിലെ ദീർഘദൂര ട്രെയിനുകളുടെ ഗതാഗതത്തിന്റെ തടസ്സം ഗണ്യമായി ഇല്ലാതാക്കും. നഗരത്തിൽ 36 പുതിയ സബർബൻ ട്രെയിനുകൾ ഓടിക്കാനും ഈ ലൈനുകൾ സഹായിക്കും.
--ND--
(
പ്രത്യേക സേവനങ്ങളും ഫീച്ചറുകളും
സാഗർ പരിക്രമ പരിപാടിയുടെ ഭാഗമായി കേന്ദ്രമന്ത്രിമാരായ ശ്രീ പർഷോത്തം രൂപാല, ഡോ എൽ. മുരുകൻ എന്നിവർ തൃശ്ശൂരിൽ വിവിധ പരിപാടികളിൽ സംബന്ധിച്ചു
കൊച്ചി മത്സ്യ ബന്ധന തുറമുഖത്തിന്റെ തറക്കല്ലിടൽ ചടങ്ങ് നാളെ
തൃശ്ശൂർ: ജൂൺ 10, 2023
കേന്ദ്ര സംരംഭമായ 'സാഗർ പരിക്രമ' യാത്രയുടെ ഏഴാം ഘട്ടത്തിന്റെ ഭാഗമായി കേന്ദ്ര ഫിഷറീസ്, മൃഗസംരക്ഷണ, ക്ഷീരവികസന വകുപ്പ് മന്ത്രി ശ്രീ പർഷോത്തം രൂപാല, സഹമന്ത്രി ഡോ എൽ. മുരുകൻ എന്നിവർ ഇന്ന് തൃശ്ശൂരിൽ വിവിധ പരിപാടികളിൽ സംബന്ധിച്ചു.
ഇന്ന് രാവിലെ തൃശ്ശൂരിൽ തീരദേശ മേഖലയിലെ പ്രതിനിധികളുമായി നാട്ടികയിലുള്ള എസ്എൻ ഓഡിറ്റോറിയത്തിൽ വച്ച് കേന്ദ്ര മന്ത്രിമാർ സംവദിക്കുകയും മത്സ്യബന്ധന മേഖലയിൽ പ്രവർത്തിക്കുന്ന്നവരിൽ നിന്നും നിവേദനങ്ങൾ സ്വീകരിക്കുകയും ചെയ്തു. തുടർന്ന് തൃപ്രയാറിലെ ടി എസ് ജി എ ഇൻഡോർ സ്റ്റേഡിയത്തിൽ വച്ച് സാഗർ പരിക്രമ-തീര സദസ് പരിപാടിയിലും ഇരുവരും പങ്കെടുക്കുകയും അഭിസംബോധന ചെയ്യുകയും ചെയ്തു.
ഇന്ത്യാ ഗവൺമെന്റ് പ്രധാൻ മന്ത്രി മത്സ്യ സമ്പദ യോജനയ്ക്ക് കീഴിൽ കേരളത്തിലെ ചെറുകിട മത്സ്യത്തൊഴിലാളികളുടെ ക്ഷേമത്തിനും വികസനത്തിനും പ്രതിജ്ഞാബദ്ധമാണെന്ന് കേന്ദ്ര ഫിഷറീസ് വകുപ് ഒഎസ്ഡി, ഡോ അഭിലക്ഷ് ലിഖി ചടങ്ങിൽ പറഞ്ഞു. മത്സ്യത്തൊഴിലാളികളുടെ ഉപജീവനമാർഗങ്ങൾ സംരക്ഷിക്കപ്പെടുന്നുവെന്ന് ഉറപ്പുവരുത്തുമെന്നും പരാതികൾക്ക് ആവശ്യമായ എല്ലാ നടപടികളും സ്വീകരിക്കുമെന്നും അദ്ദേഹം പറഞ്ഞു. മത്സ്യത്തൊഴിലാളികളുടെ ക്ഷേമം ഉറപ്പാക്കുന്നത്തിനായി പ്രധാനമന്ത്രി മത്സ്യ സമ്പദ യോജനയുടെ കീഴിൽ കേരളത്തിന് 5 വർഷത്തേക്ക് 372 കോടിയുടെ കേന്ദ്ര വിഹിതം അനുവദിച്ചിട്ടുണ്ട് കൂടാതെ നിരവധി പദ്ധതികൾ ആവിഷ്കരിച്ചിട്ടുമുണ്ട് എന്ന് അദ്ദേഹം ചൂണ്ടിക്കാട്ടി.
സാഗർ പരിക്രമയുടെ ഭാഗമായി കിസാൻ ക്രെഡിറ്റ് കാർഡ് ക്യാമ്പുകൾ ആരംഭിച്ചതായും, നാഷണൽ ഫിഷറീസ് ഡെവലപ്മെന്റ് ബോർഡിന്റെ സിഇഒയുടെ കീഴിലുള്ള ടീം ഓഫീസർമാരുടെ നേതൃത്വത്തിൽ ഈ ദിവസങ്ങളിലെല്ലാം പരാതികളും നിവേദനങ്ങളും ശേഖരിക്കുകയും ചെറുകിട മത്സ്യത്തൊഴിലാളികളുടെ പ്രശ്നങ്ങൾ പരിഹരിക്കുകയും ചെയ്തതായും അദ്ദേഹം പറഞ്ഞു. ഇതുവരെ ആകെ 62 ക്യാമ്പുകളിലായി 8.39 കോടി രൂപയുടെ 744 കെസിസി കാർഡുകൾ വിതരണം ചെയ്തുവെന്നത് സന്തോഷകരമാന്നെന്നു അദ്ദേഹം പറഞ്ഞു. 169 കോടി രൂപ ചെലവിൽ നിർമിക്കുന്ന കൊച്ചി മത്സ്യ ബന്ധന തുറമുഖത്തിന്റെ തറക്കല്ലിടൽ നാളെ നടക്കുമെന്നും അദ്ദേഹം പറഞ്ഞു. ഫിഷറീസ് വികസന ഫണ്ടിന് കീഴിൽ 161 കോടി രൂപ കേരളത്തിലെ അർത്തുങ്കൽ മത്സ്യ ബന്ധന തുറമുഖത്തിന്റെ ബാക്കിയുള്ള നിർമാണ പ്രവൃത്തികൾക്കായി അനുവദിച്ചതായും അദ്ദേഹം പറഞ്ഞു.
സാഗർ പരിക്രമ പരിപാടിയുടെ ഭാഗമായി കേന്ദ്രമന്ത്രിമാരടങ്ങുന്ന സംഘം ഇന്ന് കൊച്ചിയിലും വിവിധ പരിപാടികളിൽ സംബന്ധിക്കും.
RRTN/SKY
കൃഷി മന്ത്രാലയം
കാർഷിക, അനുബന്ധ മേഖലകളിലെ സഹകരണത്തിനായി ഇന്ത്യയും ചിലിയും തമ്മിൽ ധാരണാപത്രം ഒപ്പിടുന്നതിന് മന്ത്രിസഭയുടെ അംഗീകാരം
കാർഷിക, അനുബന്ധ മേഖലകളിലെ സഹകരണത്തിനായി ഇന്ത്യയും ചിലിയും തമ്മിൽ ധാരണാപത്രം ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
കാർഷിക മേഖലയിലും അനുബന്ധ മേഖലകളിലും സഹകരണത്തിന് ധാരണാപത്രം വ്യവസ്ഥ ചെയ്യുന്നു. ഇന്ത്യൻ ഇൻസ്റ്റിറ്റ്യൂട്ടുകൾക്കും ചിലിയൻ ഇൻസ്റ്റിറ്റ്യൂട്ടുകൾക്കുമിടയിൽ കാർഷിക മേഖലയിലെ നൂതനാശയങ്ങൾ പ്രോത്സാഹിപ്പിക്കുകയും പൊതുവായ വെല്ലുവിളികളെ നേരിടാൻ സഹകരിക്കുകയും ചെയ്യുക, ആധുനിക കൃഷിയുടെ വികസനത്തിനുള്ള കാർഷിക നയങ്ങൾ, ജൈവ ഉൽപന്നങ്ങളുടെ ഉഭയകക്ഷി വ്യാപാരം സുഗമമാക്കുന്നതിനുള്ള ജൈവ കൃഷി, അതുപോലെ ഇരു രാജ്യങ്ങളിലെയും ജൈവ ഉൽപ്പാദനം വികസിപ്പിക്കുന്നതിന് ലക്ഷ്യമിട്ടുള്ള നയങ്ങളുടെ കൈമാറ്റം പ്രോത്സാഹിപ്പിക്കുക, ശാസ്ത്രം, നവീകരണം തുടങ്ങിയവയാണ് വിഭാവനം ചെയ്യുന്ന സഹകരണത്തിന്റെ പ്രധാന മേഖലകൾ.
ധാരണാപത്രത്തിന് കീഴിൽ, ഈ ധാരണാപത്രം നടപ്പിലാക്കുന്നതിന്റെ മേൽനോട്ടം, അവലോകനം, വിലയിരുത്തൽ എന്നിവയ്ക്കും ഇടയ്ക്കിടെ ആശയവിനിമയവും ഏകോപനവും സ്ഥാപിക്കുന്നതിനുള്ള ഉത്തരവാദിത്തമുള്ള ചിലി-ഇന്ത്യ കാർഷിക പ്രവർത്തക ഗ്രൂപ്പ് രൂപീകരിക്കും.
ഈ പ്രവർത്തക ഗ്രൂപ്പിന്റെ യോഗങ്ങൾ വർഷത്തിലൊരിക്കൽ ചിലിയിലും ഇന്ത്യയിലും മാറി മാറി നടക്കും. ധാരണാപത്രം ഒപ്പിടുന്ന തീയതി മുതൽ പ്രാബല്യത്തിൽ വരികയും നടപ്പാക്കൽ തീയതി മുതൽ അഞ്ച് വർഷത്തേക്ക് പ്രാബല്യത്തിൽ തുടരുകയും ചെയ്യും, അതിനുശേഷം അത് 5 വർഷത്തേക്ക് സ്വയമേവ പുതുക്കപ്പെടും.
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19 ദുരിതാശ്വാസ സഹായങ്ങൾ
വിവിധ രാജ്യങ്ങളിൽ നിന്നും സംഘടനകളിൽ നിന്നുമായി, 2021 ഏപ്രിൽ 27 മുതൽ ഇന്ത്യാ ഗവൺമെന്റ് അന്താരാഷ്ട്ര സംഭാവനകളും കോവിഡ്-19 ദുരിതാശ്വാസ മെഡിക്കൽ സാമഗ്രികളും, ഉപകരണങ്ങളുടെ സഹായവും സ്വീകരിക്കുന്നു. ഇത്തരത്തിൽ ലഭിച്ചുകൊണ്ടിരിക്കുന്ന ആഗോള സഹായങ്ങൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമായി വേഗത്തിൽ എത്തിക്കുന്നതിന് ഇന്ത്യാ ഗവൺമെന്റിന്റെ വിവിധ മന്ത്രാലയങ്ങൾ/വകുപ്പുകൾ സുഗമമായി സഹകരിച്ചു വരികയാണ്. 2021 ഏപ്രിൽ 27 മുതൽ 2021 മെയ് 10 വരെ, 9,200 ഓക്സിജൻ കോൺസെൻട്രേറ്ററുകൾ; 5,243 ഓക്സിജൻ സിലിണ്ടറുകൾ; 19 ഓക്സിജൻ ഉത്പാദന പ്ലാന്റുകൾ; 5,913 വെന്റിലേറ്ററുകൾ/ബൈ പിഎപി; ഏകദേശം 3.44L റെംഡെസിവിർ വൈലുകൾ എന്നിവ റോഡ്, ആകാശ മാർഗം കൈമാറി/വിതരണം ചെയ്തു.
2021 മെയ് 10 ന് യുഎഇ, ഇസ്രായേൽ, യൂഎസ്എ, നെതെർലാൻഡ്സ് എന്നിവിടങ്ങളിൽ നിന്ന് ലഭിച്ച പ്രധാന ഇനങ്ങളിൽ താഴെ പറയുന്നവ ഉൾപ്പെടുന്നു:വെന്റിലേറ്ററുകൾ/BiPAP/CPAPഓക്സിജൻ കോൺസെൻട്രേറ്ററുകൾഫാവിപിറവിർ - 12,600 സ്ട്രിപ്പുകൾ 
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സ്ഥാപനങ്ങൾക്കും വിദേശ ദുരിതാശ്വാസ സാമഗ്രികൾ അനുവദിക്കുന്നതും വിതരണം ചെയ്യുന്നതും കേന്ദ്ര ആരോഗ്യ മന്ത്രാലയം സമഗ്രമായി നിരീക്ഷിച്ചു വരികയാണ്. ഈ പ്രവർത്തനങ്ങൾ ഏകോപിപ്പിക്കുന്നതിന് 2021 ഏപ്രിൽ 26 മുതൽ മന്ത്രാലയത്തിൽ ഒരു സമർപ്പിത ഏകോപന സെൽ പ്രവർത്തിക്കുന്നു. 2021 മെയ് 2 മുതൽ ഒരു സ്റ്റാൻഡേർഡ് ഓപ്പറേറ്റിംഗ് നടപടിക്രമം മന്ത്രാലയം രൂപപ്പെടുത്തി നടപ്പാക്കിയിട്ടുണ്ട്.
ഭവന, നഗരദാരിദ്ര ലഘൂകരണ മന്ത്രാലയം
14-ാമത് അർബൻ മൊബിലിറ്റി കോൺഫറൻസ് 2021, ശ്രീ ഹർദീപ് സിംഗ് പുരി നാളെ ഉദ്ഘാടനം ചെയ്യും
ന്യൂഡൽഹി, ഒക്ടോബർ 28, 2021
 കോൺഫറൻസിന്റെ 14-ാമത് പതിപ്പ് 2021 ഒക്ടോബർ 29-ന് കേന്ദ്ര നഗര-ഭവന കാര്യ മന്ത്രാലയം വെർച്വലായി സംഘടിപ്പിക്കുന്നു. ഭവന, നഗരകാര്യ മന്ത്രി ശ്രീ ഹർദീപ് എസ്. പുരി കോൺഫറൻസ് ഉദ്ഘാടനം ചെയ്യും.
സമൂഹത്തിലെ എല്ലാവരെയും ഉൾക്കൊള്ളുന്ന നഗര ഗതാഗത സംവിധാനം എന്ന ലക്ഷ്യവുമായി "എല്ലാവർക്കും ഗതാഗതസൗകര്യം" എന്നതാണ് ഈ വർഷത്തെ സമ്മേളനത്തിന്റെ പ്രമേയം. സമൂഹത്തിലെ എല്ലാ വിഭാഗങ്ങളിൽ നിന്നുമുള്ള, പ്രത്യേകിച്ച് ഭിന്നശേഷിയുള്ളവർ, പ്രായമായവർ, സ്ത്രീകൾ, കുട്ടികൾ എന്നിവരുടെ വൈവിധ്യമാർന്ന ആവശ്യങ്ങൾക്ക് പ്രത്യേക ശ്രദ്ധ നൽകിക്കൊണ്ട്, താങ്ങാനാവുന്നതും, വൃത്തിയുള്ളതും, സുരക്ഷിതവും, കാര്യക്ഷമവുമായ ഗതാഗത സംവിധാനങ്ങൾ നൽകുന്നതുമായി ഈ വീക്ഷണം ബന്ധപ്പെട്ടിരിക്കുന്നു. ഒരു നിർണായക വിഷയമായതിനാൽ എല്ലാവരെയും ഉൾക്കൊള്ളുന്ന നഗര ഗതാഗതം എന്നത് പ്രോത്സാഹിപ്പിക്കുന്നതിന് ഈ പ്രമേയം ചർച്ച ചെയ്യേണ്ടതുണ്ട്.
നഗര ഗതാഗതരംഗത്തെ മികവിനുള്ള സംസ്ഥാന/നഗര ജേതാക്കൾക്കുള്ള പുരസ്കാര സമർപ്പണ ചടങ്ങിൽ ശ്രീ ഹർദീപ് സിംഗ് പുരി അധ്യക്ഷനാകും.
RRTN/SKY